|  |  |
| --- | --- |
| Bauskas-Nov_MB | **BAUSKAS NOVADA PAŠVALDĪBA****nekustamo īpašumu** **atsavināšanas komisija**Reģ.Nr.90009116223, Uzvaras iela 1, Bauska, Bauskas nov., LV-3901 tālr. 63922238, e-pasts: pasts@bauskasnovads.lv, [www.bauskasnovads.lv](http://www.bauskasnovads.lv) |

**LĒMUMS**

Bauskā

2025. gada 18. jūnijā Nr. 153

**Par dzīvojamai mājai Ošu iela 24, Bauska, Bauskas nov., funkcionāli nepieciešamā zemesgabala pārskatīšanu**

Bauskas novada pašvaldības Nekustamo īpašumu atsavināšanas komisijas 2025. gada 23. aprīļa sēdē pieņemts lēmums uzsākt pārskatīt dzīvojamai mājai Ošu iela 24, Bauska, funkcionāli nepieciešamā zemesgabala robežas. Lēmumam pievienots grafiskais pielikums.

Atbilstoši Bauskas novada domes 2022. gada 22. decembra saistošo noteikumu Nr. 32 „Dzīvojamai mājai funkcionāli nepieciešamā zemesgabala pārskatīšanas kārtība” 11. punktam (turpmāk – Noteikumi) 2025. gada 16. jūnijā saņemts dzīvojamās mājas Ošu iela 24, Bauska dzīvokļu īpašnieku pilnvaroto personu Kristīnes Sēneles un Kaspara Kalēja iesniegums ar pielikumiem (reģistrēts ar Nr. BNP/2025/3.9.2/157) un lūgumu pārskatīt pieņemto lēmumu un plānotās dzīvojamai mājai funkcionāli nepieciešamā zemesgabala robežas.

Pamatojoties uz augstāk minēto iesniegumu un Noteikumu 5.5., 9., 11.3. punktiem, Komisija izstrādājusi divus dzīvojamai mājai Ošu iela 24, Bauska, funkcionāli nepieciešamā zemesgabala robežu plāna variantus:

1. Zemesgabals 2805 m² platībā, kas nenodrošina piekļuvi dzīvojamai mājai. Pie šī nosacījuma dzīvokļu īpašniekiem jāslēdz servitūta līgums ar zemes īpašnieku (1. pielikums).
2. Zemesgabals 3295 m² platībā ar piebraucamo ceļu, kas nodrošina piekļuvi dzīvojamai mājai (2. pielikums).

Bauskas novada pašvaldības Nekustamo īpašumu atsavināšanas komisija, nolemj:

1. Nodot apspriešanai divus dzīvojamai mājai Ošu iela 24, Bauska, funkcionāli nepieciešamā zemesgabala robežu projektus, saskaņā ar 1. un 2. pielikumu.
2. Lēmumu publicēt Bauskas novada pašvaldības tīmekļvietnē [www.bauskasnovads.lv](http://www.bauskasnovads.lv)
3. Lēmumu izsūtīt dzīvojamās mājas Ošu iela 24, Bauska dzīvokļu īpašnieku pilnvarotajām personām un zemes īpašniekam.
4. Ierosinājumus un priekšlikumus dzīvojamās mājas Ošu iela 24, Bauska dzīvokļu īpašnieki un zemes īpašnieks var iesniegt līdz ***2025.gada 5.septembrim***.
5. Bauskas novada pašvaldības nekustamo īpašumu atsavināšanas komisija ir atbildīga par lēmuma izpildi.

Komisijas priekšsēdētājs A.Mačeks